Basa da Indija

Basa da Indija () ir neapdzīvots koraļļu atols Mozambikas šaurumā Āfrikas piekrastē, daļa no Francijas Dienvidjūru un Antarktikas Zemēm. Apļveida atola diametrs ir ap 10 km un tas iekļauj līdz 15 m dziļu un ap 80 km² lielu lagūnu. Uz atola rifa izvietojušās 10 klinšainas saliņas ar kopplatību 0,2 km²

Atolu pirmoreiz atklāja portugāļu jūrasbraucēji 1506. gadā un atzīmēja kartēs kā Jūdietes sēkli (Baixo da Judia) par godu pie atola uz sēkļa uzskrējušajam kuģim Judia (nosaukts par godu kuģa īpašnieka Fernāna di Loroņas ebrejiskajai izcelsmei).Natal Museum. Natal Museum journal of humanities, Vol. 12. The Museum Council (Pietermaritzburg), 2000. Vēlākos gados kartogrāfu kļūdu rezultātā atola nosaukums pārtapa par Bassas da India. 1897. gadā tas kļuva par Francijas īpašumu, kopš 2005. gada administratīvi pakļauts Francijas Dienvidjūru un Antarktikas Zemēm.Arrêté du 3 janvier 2005 relatif à l'administration des îles Tromelin, Glorieuses, Juan de Nova, Europa et Bassas da India (îles Eparses)  Atola suverenitāti apstrīd Madagaskara.

 Atsauces 

 Ārējās saites 

Kategorija:Mozambikas šaurums
Kategorija:Indijas okeāna salas
Kategorija:Francijas Dienvidjūru un Antarktikas Zemes